J e g y z ő k ö n y v

Készült: Gyűrűs Község Önkormányzati Képviselőtestületének 2022. szeptember 19. napján 14:00 órakor tartott nyílt üléséről.

Az ülés helye: Pókaszepetki Közös Önkormányzati Hivatal

8932 Gyűrűs, Ady E. u. 3.

Jelen vannak: Bertalan Tibor polgármester

 Kardos Tímea alpolgármester

 Ruzsics Lajosné képviselő

Varga-Kovács Emese képviselő

Távol maradt előzetes bejelentés alapján:

 Kardos Vidor képviselő

Tanácskozási joggal meghívottak:

 Bucsák Katalin jegyző

**N a p i r e n d e l ő t t:**

Bertalan Tibor polgármester köszöntötte a megjelenteket, a jelenléti ív alapján megállapította, hogy a képviselőtestület – négy fő jelenlétével - határozatképes, az ülést megnyitotta.

Bertalan Tibor polgármester tájékoztatást adott a két ülés között eltelt intézkedésekről, a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Bertalan Tibor polgármester javasolja a kiadott napirendek elfogadását az alábbiak szerint:

**N a p i r e n d:**

1. ***Bursa csatlakozás döntés***

Előadó: Bertalan Tibor polgármester

1. ***Víziközmű fejlesztések – beruházás megvalósítása***

Előadó: Bertalan Tibor polgármester

1. ***Gyűrűs zártkert 1062 hrsz-ú ingatlan – közterület elnevezése***

Előadó: Bertalan Tibor polgármester

1. ***A településen sebességkorlátozó tábla elhelyezése***

Előadó: Bertalan Tibor polgármester

1. ***Falugondnoki szolgálat részére eszközbeszerzés***

Előadó: Bertalan Tibor polgármester

1. ***A települési támogatások rendelet módosításának megbeszélése, egy esetleges új támogatási forma bevezetése a rezsiköltségek megemelkedése miatt***

Előadó: Bertalan Tibor polgármester

1. ***Vízelvezető áteresz átépítése, gyűrűzése a belvíz elvezetés érdekében***

Előadó: Bertalan Tibor polgármester

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Bursa csatlakozás döntés***

Előadó: Bertalan Tibor polgármester

Bertalan Tibor polgármester tájékoztatta a képviselőtestületet, hogy a Bursa Hungarica Felsőoktatási Önkormányzati Ösztöndíj pályázat 2023. évi fordulójához történő csatlakozás feltételeit a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2017. (III.26.) Korm. rendelet tartalmazza.

Önkormányzatunk korábbi döntéseivel minden évben csatlakozott az ösztöndíj pályázati rendszerhez, biztosítva az ehhez szükséges pályázati forrást. A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali tagozatos) képzésben vesznek részt.

A többszintű támogatási rendszer pénzügyi fedezetéül három forrás szolgál: a települési önkormányzati, a megyei önkormányzati, valamint – az Emberi Erőforrások Minisztériuma finanszírozásával – a felsőoktatási intézményi költségvetésben megállapított összeg.

Az önkormányzat a korábbi években csatlakozott a Bursa Hungarica Felsőoktatási Önkormányzati Ösztöndíjpályázathoz.

Bertalan Tibor polgármester javasolja, hogy az önkormányzat a hátrányos szociális helyzetű fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2023. évi fordulójához is csatlakozzon.

A Képviselőtestület az előterjesztést megvitatta.

**A képviselőtestület – Bertalan Tibor polgármester javaslatára – négy igen szavazattal ellenszavazat nélkül a következő határozatot hozta:**

***38/2022. (IX.19.) önkormányzati Határozat***

***Gyűrűs Község Önkormányzati Képviselőtestülete a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2017. (III.26.) Korm.rendelet 18. § (4) bekezdése alapján, elfogadva a 2022. évi pályázati forduló Általános Szerződési Feltételeit.***

1. ***Kinyilvánítja csatlakozási szándékát a 2023. évi Bursa Hungarica Felsőoktatási Önkormányzati Ösztöndíjpályázat rendszerhez. Felhatalmazza a polgármestert a nyilatkozat aláírására és megküldésére.***

***Határidő: 2022. szeptember 30.***

1. ***Megbízza a polgármestert a pályázat kiírására, lebonyolítására, a beérkezett pályázatok elbírálására, rangsorolására.***

***- a pályázatok kiírása 2022. október 3.***

***- a pályázatok elbírálása 2022. december 5.***

***- a pályázatok továbbítása 2022. december 6.***

***Határidő: folyamatos***

***Felelős: Bertalan Tibor polgármester***

1. **Napirend:**

***Víziközmű fejlesztések – beruházás megvalósítása (szóban került ismertetésre)***

Előadó: Bertalan Tibor polgármester

Bertalan Tibor polgármester ismerteti, hogy az önkormányzati tulajdonban lévő belterületi ingatlanok, kivett beépítetlen területek - Gyűrűs 74, a 127/2 és 127/4 hrsz – víziközmű rákötését a használati díj terhére kívánják megvalósítani.

Az ingatlanok kizárólagos önkormányzati tulajdonban vannak.

A képviselő testület tagjai támogatják a közművesítést.

Bertalan Tibor javasolja, hogy a határozatok külön-külön kerüljenek meghozatalra.

**A képviselőtestület – Bertalan Tibor polgármester javaslatára – négy igen szavazattal ellenszavazat nélkül a következő határozatot hozta:**

***39/2022. (IX.19.) önkormányzati Határozat***

***Gyűrűs Község Önkormányzati Képviselőtestülete akként határoz, a kizárólagos önkormányzati tulajdonban lévő Gyűrűs 74 hrsz-ú, természetben Gyűrűs, Hunyadi J. tér 5. szám alatti belterületi ingatlan víziközmű rákötése a használati díj terhére valósuljon meg.***

***Felkérik a polgármestert a szükséges intézkedések megtételére.***

***Határidő: folyamatos***

***Felelős: Bertalan Tibor polgármester***

**A képviselőtestület – Bertalan Tibor polgármester javaslatára – négy igen szavazattal ellenszavazat nélkül a következő határozatot hozta:**

***40/2022. (IX.19.) önkormányzati Határozat***

***Gyűrűs Község Önkormányzati Képviselőtestülete akként határoz, a kizárólagos önkormányzati tulajdonban lévő Gyűrűs 127/2 és 127/4 hrsz-ú, belterületi ingatlan víziközmű rákötése a használati díj terhére valósuljon meg.***

***Felkérik a polgármestert a szükséges intézkedések megtételére.***

***Határidő: folyamatos***

***Felelős: Bertalan Tibor polgármester***

1. ***Napirend:***

***Gyűrűs zártkert 1062 hrsz-ú ingatlan – közterület elnevezése (szóban került ismertetésre)***

Előadó: Bertalan Tibor polgármester

Bertalan Tibor polgármester ismerteti, hogy az Önkormányzat felé több esetben érkezett igény arra a lakosság részéről, hogy a gyűrűsi zártkerti ingatlanokba az ott lakók bejelentkezhessenek. Az ingatlanokhoz vezető útszakaszok az Önkormányzat tulajdonát képezik, és helyi közútként funkcionálnak ésszerű azok elnevezése.

A Gyűrűs zártkert 1062 hrsz-ú út tekintetében figyelemmel annak környezetére és arra, hogy azt a túrázók is többször használják, hiszen arról tökéletes kilátás nyílik több környező település irányába is a képviselőkkel egyeztetve tesz javaslatot. Egyetértenek abban, hogy a Gyűrűs zártkert 1062 hrsz-ú utat - kivett út, 5395 m2 – Panoráma utcának kívánják elnevezni.

Előre is egyeztetik azt és kérik a Polgármestert, hogy arról az ott gazdálkodókat, pihenő telkeket vásárlókat tájékoztassa is, hogy a zártkerti településrészen sajnos előreláthatóan közműfejlesztést az Önkormányzat nem tud végrehajtani, és sajnálatos módon az oda vezető úthálózat karbantartása is meghaladja az Önkormányzat teljesítőképességét.

A képviselő-testület az útszakasz elnevezésére tett javaslatot megismerték, azt egybehangzóan támogatják.

Külön kiemelik, hogy ezzel az intézkedéssel tovább nőhet a Lakosságszám a településen, többen települnek ki a városokból a magányt keresve, s a Lakosságszám növelése szintén kívánatos.

**A képviselőtestület négy igen szavazattal, ellenszavazat és tartózkodás nélkül az alábbi határozatot hozta:**

***41/2022. (IX.19.) önkormányzati Határozat***

***Gyűrűs Község Önkormányzat Képviselő-testülete akként határoz, hogy a***

***kizárólagos tulajdonát képező,*** ***Gyűrűs zártkert 1062 hrsz-ú kivett önkormányzati út - 5395 m2 - a Panoráma utca nevet kapja.***

***Felkérik és felhatalmazzák a polgármestert, hogy a megfelelő szervek értesítését végezze el.***

***Felelős: Bertalan Tibor polgármester és Bucsák Katalin jegyző***

***Határidő: folyamatos***

1. ***Napirend:***

***A településen sebességkorlátozó tábla elhelyezése (szóban került ismertetésre)***

Előadó: Bertalan Tibor polgármester

Bertalan Tibor polgármester ismerteti, hogy lakosság részéről már több esetben kapott megkeresését, azzal kapcsolatosan, hogy a biztonságos közlekedés érdekében korlátozzák a sebességet lakott területen belül.

Az utóbbi időben nagyon megnőtt az autós forgalom és úgy véli egy esetleges sebességkorlátozás, mely az egész településre kiterjed, javítana a közlekedés biztonságán.

A képviselő-testület a javaslattal egyet ért.

**A képviselőtestület négy igen szavazattal, ellenszavazat és tartózkodás nélkül az alábbi határozatot hozta:**

***42/2022. (IX.19.) önkormányzati Határozat***

***Gyűrűs Község Önkormányzat Képviselő-testülete Gyűrűs község lakott területén belül a biztonságos közlekedés érdekében támogatják a 30 km/órás sebességkorlátozó tábla elhelyezését.***

***Felkérik a polgármestert a szükséges intézkedések megtételére.***

***Felelős: Bertalan Tibor polgármester***

***Határidő: folyamatos***

1. ***Napirend:***

***Falugondnoki szolgálat részére eszközbeszerzés (szóban került ismertetésre)***

Előadó: Bertalan Tibor polgármester

Bertalan Tibor polgármester ismerteti, hogy a falugondoki szolgálat működése a lakosság számára nagy segítséget jelent.

Az önkormányzat a szolgálat működéséhez pályázat útján nyert falugondnoki gépjárművet, melyhez évről évre igyekeznek beszerezni felszereléseket.

Az idei évben az alábbiak beszerzését tervezzük:

* csomagtér tálca,
* vadriasztó,
* autós kamera,
* vonóhorog (műszaki vizsgával)
* ételhordó doboz.

A képviselő-testület támogatja az elhangzottak beszerzését.

**A képviselőtestület – Bertalan Tibor polgármester javaslatára – négy igen szavazattal ellenszavazat nélkül a következő határozatot hozta:**

***43/2022. (IX.19.) önkormányzati Határozat***

***Gyűrűs Község Önkormányzati Képviselőtestülete a falugondnoki szolgálat működéséhez szükséges eszközök:***

***• csomagtér tálca,***

***• vadriasztó,***

***• autós kamera,***

***• vonóhorog (műszaki vizsgával)***

***• ételhordó doboz***

***beszerzését támogatja a falugondnoki normatíva terhére.***

***Felkérik a polgármestert az eszközök beszerzésére.***

***Felelős: Bertalan Tibor polgármester***

***Határidő: folyamatos***

1. ***Napirend:***

***A települési támogatások rendelet módosításának megbeszélése, egy esetleges új támogatási forma bevezetése a rezsiköltségek megemelkedése miatt***

Előadó: Bertalan Tibor polgármester

Bertalan Tibor polgármester: Tekintettel arra, hogy a jelenlegi, háborús helyzetben a településen élők rezsi költségei is emelkedni fognak az önkormányzat szociális juttatásokkal próbálná segíteni a lakosságot. A szociális tűzifa támogatás pályázat már évek óta nyújt segítséget a rászorulóknak, azonban az idei évben szükséges lenne kibővíteni a támogatási formákat illetve szélesíteni a jogosultak körét.

Az önkormányzat 5/2021. (V.20.) önkormányzati rendelete a települési támogatásról és a gyermekvédelmi ellátásokról szóló rendeletében lehetőség van további tüzelőanyag támogatásra, illetve a nyugdíjszerű ellátásban részesülők számára un. jóléti támogatás igénylésére.

A képviselő-testület felkéri Bucsák Katalin jegyző asszonyt egy rendelet módosítás vagy egy új rendelet előkészítésére.

**A képviselőtestület – Bertalan Tibor polgármester javaslatára – négy igen szavazattal ellenszavazat nélkül a következő határozatot hozta:**

***44/2022. (IX.19.) önkormányzati Határozat***

***Gyűrűs Község Önkormányzati Képviselőtestülete a rendkívüli helyzetre tekintettel a lakosság rezsiköltségeinek enyhítésére vonatkozóan új támogatási forma bevezetését kezdeményezi.***

***Felkérik Bucsák Katalin jegyző asszonyt egy rendelet előkészítésére.***

***Felelős: Bertalan Tibor polgármester és Bucsák Katalin jegyző***

***Határidő: folyamatos***

1. ***Napirend:***

***Vízelvezető áteresz átépítése, gyűrűzése a belvíz elvezetés érdekében (szóban került ismertetésre)***

Előadó: Bertalan Tibor polgármester

Bertalan Tibor polgármester tájékoztatást nyújt arról, hogy a faluban nagy problémát okoz a „hegyről”, azaz a zártkerti részről a Hunyadi tér utcáján leömlő csapadék, mely a Rákóczi úton keresztül zúdul a lakóházak udvarába, mert a csapadékvízgyűjtő árok gyorsan feltelik. A probléma régóta fennáll.

A megoldást az jelentené, ha egy olyan csapadékelvezető árok kerülne kialakításra, melynek medrében a víz szabályozott módon kerülne elvezetésre és az rácsosan fedett lenne.

A képviselő-testület a javaslatot támogatja, kéri a munkák mielőbbi megrendelését, lehetőség szerint még az őszi esőzést megelőzően .

**A képviselőtestület – Bertalan Tibor polgármester javaslatára – négy igen szavazattal ellenszavazat nélkül a következő határozatot hozta:**

***45/2022. (IX.19.) önkormányzati Határozat***

***Gyűrűs Község Önkormányzati Képviselőtestülete akként határoz, hogy a zártkerti részről lezúduló csapadák elvezetése érdekében Gyűrűs Hunyadi tér mellett nyílt árok rendszerű csapadékvíz elvezető kerüljön kialakításra.***

***Felkérik a polgármester az árajánlatok bekérésére és a munkálatok mielőbbi megrendelésére.***

***Felelős: Bertalan Tibor polgármester***

***Határidő: folyamatos***

Egyéb kérdés, hozzászólás nem merült fel a polgármester az ülést 15,25 órakor bezárta. A képviselő-testület az ülést zárt ülés keretei közt folytatta.

 kmft.

 Bertalan Tibor Bucsák Katalin

 polgármester jegyző